Sagittarius serpentarius

***Sagittarius serpentarius*** est species magnarum et plerumque terrestrium avium praedatoriarum ordinis Accipitriformium, quae in Africa endemica est, maximam partem in apertis terris gramineis savannisque regionis sub-Saharanae, invenitur. Species a Ioanne Friderico Miller anno 1779 primum descripta est. Quamquam inter accipitriformes digeritur, in grege cui sunt multae aliae aves praedatoriae diurnales, sicut Milvinae, Elaninae, Perninaeque familiae Accipitridarum, Accipitrinae, vultures (Aegypiinae, Cathartidae), et Circinae, in Sagittariidas, suam familiam propriam, digeritur.
[thumb|upright=0.8|left|alt=A closeup photograph of a secretarybird's head with its beak open.|*Sagittario serpentario* sunt distinctae [pinnae nigrae, quae ex regione post caput prominent.]]

*Sagittarius serpentarius* facillime agnoscitur quia corpus aquiliforme magnum est, cruribus gruiformibus, ut adultus usque ad 1.3 metra alta sit. Mas et femina similes videntur. Adultis est facies rubra et aurantia sine pinnis, plumis plerumque canis, crista obscura et complanata, nigrisque pinnis volatus et femoribus.

Fetura omnibus anni temporibus fit, plerumque tempore sicco maturo. Nidus in summa arbore spinosa construitur, et ova ab uno ad tria paruntur. Cum cibus abundet, omnes tres pulli supervivere possunt. *Sagittarius serpentarius* praeda super solo venatur, quam saepe cruribus interficit. Insectis parvisque vertebratis vescitur. 

*Sagittarius serpentarius* latam distributionem geographicam habet, sed inspectiones certorum locorum monstrant omnem multitudinem propter detrimentum habitationis rapide minuere. Species ergo vulnerabilis abs consociatione internationali ad naturam conservandam describitur. Imago *Sagittarii serpentarii* arma heraldica Sudaniae et Africae Australis exornat.

## Taxinomia
## Notae
## Bibliographia
*Gill, Frank, et David Donsker, eds. 2019. "Hoatzin, New World vultures, Secretarybird, raptors." IOC World Bird List Version 9.2. International Ornithologists' Union.
*Hackett, S. J., R. T. Kimball, S. Reddy, R. C. K. Bowie, Braun, E.L. Braun, M.J. Braun, J. L. Chojnowski, W. A. Cox, K.-L. Han, J. Harshman, C. J. Huddleston, B. D. Marks, K. J. Miglia, W. S. Moore, F. H. Sheldon, D. W. Steadman, C. C. Witt, et T Yuri. 2008. "A phylogenomic study of birds reveals their evolutionary history." *Science* 320 (5884): 1763–67. Bibcode:2008Sci...320.1763H. doi:10.1126/science.1157704. PMID 18583609.
*Kemp, A. C. 1994. "Family Sagittariidae (Secretarybird)." In *Handbook of the Birds of the World: Volume 2: New World Vultures to Guineafowl,* ed. J. del Hoyo, A. Elliott, et J. Sargatal, 206–15. Barcinonae: Lynx Edicions. ISBN 978-84-87334-15-3.
*Todd, William T. 1988. "Hand-rearing the secretary bird Sagitarius serpentarius at Oklahoma City Zoo." *International Zoo Yearbook* 27 (1): 258–63. doi:10.1111/j.1748-1090.1988.tb03220.x.

## Nexus externi
*Soni *Sagittarii serpentarii.* Xeno-canto.org.
*Pelliculae, photographemata, et soni *Sagittarii serpentarii.* Internet Bird Collection.
*"Factsheet." Birdlife Species.
**Sagittarius serpentarius* in pittaciis cursualibus.
*De specie. *The Atlas of Southern African Birds.*

Categoria:Accipitriformes
Categoria:Aves Africae
Categoria:Taxa Miller
Categoria:Taxa 1779